Odense Adresse-Contoirs Efterretninger, 1793-09-06
Folket i Bourdeaux skal paa ny være i Oprør, og i de sydlige Departements seer det og slet ud for Conventet. Paris bliver i alle Urolighederne dog ved at agere nye Skuespil, og Mængde af Tilskuere indfinde sig der. Cordeliers og Jacobinerne have fortrinlig meget at bestille med Custines Proces, og man seer af alt, at de gierne ville see hans Hoved falde. Vore Omstændigheder blive hver Dag meere kritiske, men det lader sig umuelig bestemme, hvad Ende det vil tage dermed. N. C. har decretert, at Dronningen skal dømmes ligesom andre Koner, og har befalet alle Udskuddene at tilsende Revolutionstribunalet alle de Documenter, der kunde tiene til Anklagelses-Akt mod hende. Adelsdocumenterne ere ikke alle opbrændte, men man giør nu Patroner deraf. Man fortæller, at Dronningen, da hun kom til sit nu værende Fængsel, skal have havt et sort Flor for Ansigtet; Slutteren spurgte, førend hun blev indladt, som sædvanlig, efter hendes Navn. Hun løftede Sløret op, antog en majestetisk Stilling, og svarede: betragt mig, og gik derpaa fort. Man sætter til, at hun i et hemmeligt Forhør ikke har villet svare, men blot sagt til Medlemmerne i Tribunalet: J kunne vel være mine Bødler, mine Mordere, men aldrig skal J blive mine Dommere. Et værdigt Svar af en Theresies Datter og en tydsk Fyrstinde. Breve fra Bajonne bekræfte de spanske Troppers Nederlag ved Grændserne; deres Leir ved Jean-pied de porter lagt i Aske. General Gillot skal have Commando over Over=Rhinarmeen i General Beauharnois Sted, der er kommet syg til Strasburg. General Ferrand, der forsvarede Valenciennes, og General la Vallette ere nu ligeledes arresterede. Den ulykkelige Dronning lider meget i sit Fængsel. Man siger, hun er syg, og vil ingen Læge have. Den 10de skal Slutteren over Allarmen samme Dag have forglemt at give hende sin Mad, som hun først fik om Aftenen Kl. 11. Da hun blev spurgt, om hun ville have en Advocat, skal hun, pegende imod Himmelen, have svart, at hun blot forlangte Gud til Forsvarer og Hevner. Hos Cordeliers og Jacobinerne er i disse Dage igjen hæftig bleven declammeret imod den ulykkelige Dronning, hendes Børn, Adelen og Geistligheden. Roussilon, Medlem i Revolutionstribunalet anmærkede derhos, at Dronningen ikke meere kan regnes iblandt de Proscriberte, fordi hun allerede befandt sig i Tribunalets Hænder. Den indenlandske Minister Garat er virkelig aftraadt, og en vis Barret, udvalgt til hans Efterfølger. Conventet har fra Rochelle faaet den Efterretning at Orden og Tilfredshed hersker der, at derimod Landfolkene i la Vander vare trætte af den Krig, som de føre for Rebellerne, og ikke meere stode dem bi, om Stormklokkerne endog lydede no saa meget; Dragonerne i la Manche have forladt General Wimpsen, og ere marscherede imod Rebellerne i laVandee. Fra Lion har Conventet ubehagelige Efterretninger. Dets Beleringstropper ere blevne forfulgte indtil 8 Mile fra denne Stad. Det har sendt de Deputerede Maigret, Conthon og Chateaunef Radom med uindskrænkede Fuldmagter derhen, for at bringe Sagerne der i Orden med Dubois-Crance og Danthier. En Deel af Guarnisonen fra Valenciennes marscherer mod Lion, ifald ingen Forligelse der skeer. Lion har 30000 Md. under Vaaben og 200 Kanoner. Da Kellermans Armee den 10de holdt Foreningsfesten høitidelig, skiød Lionnerne mange Kanoner af mod dem. Siden Alpe=Armeen er blevet svækket ved at trække mod Lion, have ogsaa Sardinierne bemægtiget sig nogle Poster i Saveien. J St. Pierre har en Sværmer udgivet sig for Christi Forløber. - Følgende Punkter ere decreterte: 1) Fra dette Øieblik af, indtil Fienderne ere fordrevne fra det Franske Gebeet, ere alle Franske Borgere for bestandig opfordrede til at tiene i Armeerne. 2)